钦定古今图书集成/明伦汇编/官常典/第730卷 > 鄯阳 完颜石古乃
## 钦定古今图书集成/明伦汇编/官常典/第730卷 > 鄯阳 完颜石古乃

按《金史忠义传》：鄯阳宗室子为符宝祗候，完颜石古
乃为护卫十人长。至宁元年八月，纥石烈执中作乱入自通元门。是日变起仓猝，中外不知所为。鄯阳石
古乃往天王寺，召大汉军五百人赴难，与执中战于
东华门外。执中扬言曰：“大汉军反矣，杀一人者赏银
一定。”执中兵众，大汉军少，二人不胜而死。须臾，执中
兵杀五百人殆尽，执中死，诏削官爵。诏曰：“宣武将军、
护卫十人：长完颜石古乃，修武校尉、符宝祗候；鄯阳，
忠孝勇果，没于王事。《石古乃》赠镇国上将军、顺州刺
史；鄯阳赠宣武将军、顺天军节度副使，尝从拒战猛
安，赏钱五百贯，谋克三百贯，蒲辇散军二百贯，各迁
两阶；战没者赠赏付其家。《石古乃》子”尚幼，以八贯石
俸给之，俟年十五以闻。